

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π. ΚΑΙ Δ. ΕΚΠ/ΣΗΣ**

**ΠΕΛΟΠΟΝΝΗΣΟΥ**

**Δ/ΝΣΗ Δ/ΘΜΙΑΣ ΕΚΠ/ΣΗΣ ΛΑΚΩΝΙΑΣ**

Σπάρτη, 24 Ιουνίου 2021

**ΔΕΛΤΙΟ ΤΥΠΟΥ**

**Διαδικτυακή Συζήτηση στο πλαίσιο του Περιφερειακού Φεστιβάλ Μαθητικών Βίντεο «Μαθητικές Cine…ιστορίες για την Επανάσταση του 1821»**

**Δευτέρα 28 Ιουνίου 2021 και ώρα 13:00**

Σας γνωρίζουμε ότι η Διεύθυνση Δευτεροβάθμιας Εκπαίδευσης (Δ.Δ.Ε.) Λακωνίας οργάνωσε σε συνεργασία με το ΠΕ.Κ.Ε.Σ. Πελοποννήσου περιφερειακό φεστιβάλ μαθητικών ταινιών τεκμηρίωσης μικρού μήκους (βίντεο), με τίτλο: «Μαθητικές Cine….ιστορίες για την Επανάσταση του 1821» κατά τη διάρκεια του σχολικού έτους 2020-2021. Το συγκεκριμένο φεστιβάλ διοργανώθηκε με αφορμή τη συμπλήρωση 200 ετών από την έναρξη της Ελληνικής Επανάστασης και είχε τεθεί υπό την αιγίδα της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Πελοποννήσου.

Μαθητές και μαθήτριες προσκλήθηκαν να δημιουργήσουν μία ταινία τεκμηρίωσης μικρού μήκους 6 λεπτών εμπνευσμένοι από μία προσωπικότητα ή ένα γεγονός της περιόδου της Ελληνικής Επανάστασης. Η δράση αυτή αποσκοπούσε να παρακινήσει τους/τις μαθητές/τριες που συμμετείχαν σε αυτή να μετατραπούν σε μελετητές – ερευνητές και να αναπτύξουν, με δημιουργικό τρόπο, κριτική στάση απέναντι στους ήρωες και τα γεγονότα της Ελληνικής Επανάστασης, με αφορμή την επέτειο των διακοσίων ετών από την έναρξη της Ελληνικής Επανάστασης.

Αρκετές σχολικές μονάδες εκδήλωσαν αρχικά ενδιαφέρον να συμμετάσχουν, παρακινημένες προφανώς από τον επετειακό χαρακτήρα της δράσης. Ελάχιστες όμως κατόρθωσαν τελικά να δημιουργήσουν μαθητικά βίντεο εξαιτίας των δυσκολιών και των προβλημάτων που προέκυψαν από την πανδημία του κορωνοϊού SARS – COV – 2 (COVID -19). Τα μαθητικά αυτά βίντεο μπορεί κάποιος να τα παρακολουθήσει συγκεντρωμένα μέσω τους ακόλουθου συνδέσμου: <https://dide.lak.sch.gr/cine-istories-1821/>

Η Δ.Δ.Ε. Λακωνίας προγραμματίζει ακόμα, στο πλαίσιο του συγκεκριμένου φεστιβάλ, μία εκδήλωση με σκοπό την παρουσίαση και τη διάχυση των αποτελεσμάτων του. Η εκδήλωση, που θα έχει τη μορφή της διαδικτυακής συζήτησης, θα πραγματοποιηθεί διαδικτυακά **τη Δευτέρα 28 Ιουνίου 2021 και ώρα 13:00** μέσω του ακόλουθου συνδέσμου :  <https://minedu-secondary.webex.com/meet/dimvacha>

Το πρόγραμμα της εκδήλωσης έχει ως εξής:

13:00 :

Χαιρετισμοί

1315:

Παρουσίαση του Περιφερειακού Φεστιβάλ Μαθητικών Βίντεο «Μαθητικές Cine … ιστορίες για την Επανάσταση του 1821 από τον κ. Δημήτριο Βαχαβιώλο, Υπεύθυνο Σχολικών Δραστηριοτήτων Δ.Δ.Ε. Λακωνίας

13:25:

Εκπρόσωποι των μαθητικών ομάδων που συμμετείχαν στο Περιφερειακό Φεστιβάλ Μαθητικών Βίντεο «Μαθητικές Cine … ιστορίες για την Επανάσταση του 1821» συζητούν:

* για την εμπειρία της συμμετοχής σε μία μαθητική ομάδα που ανέλαβα να δημιουργήσει ένα βίντεο με αφορμή τη συμπλήρωση 200 ετών από την έναρξη της Ελληνικής Επανάστασης και μάλιστα υπό τη σκιά της πανδημίας του COVID-19
* για τις σκέψεις τους σχετικά με τη δυνατότητα ενσωμάτωσης της δημιουργίας των μαθητικών βίντεο στην εκπαιδευτική διαδικασία.

Η εκδήλωση είναι ανοικτή σε κάθε ενδιαφερόμενο/η.